Banniel kanevedenn

Ur banniel liesliv eo ar **banniel kanevedenn**, warnañ pep liv kavet er c'hombodig-glav.

Implijet eo bet bannieloù a seurt-se e meur a sevenadur hag e meur a bro dre ar bed a-bezh hag a-hed an amzerioù. Peuliesañ e vez implijet evit aroueziañ al liesegezh hag ar c'hoaneg pe ar spi.

Hiziv e vez implijet meur a vanniel disheñvel hag evit meur a abeg: brudet hag anavezet e vez dreist-holl evel banniel al lorc'h gae hag ivez evel banniel ar peoc'h.

## Al lorc'h gae

Implijet eo bet ar banniel kanevedenn, anvet a-wechoù ivez *banniel ar franzik*, evel rouez al lorc'h gae abaoe ar bloavezhioù 1980 d'an nebeutañ. 

Krouet e oa bet ar banniel gant an arzour amerikan Gilbert Baker hag implijet e oa bet er penn-kentañ er Stadoù-Unanet met bremañ e vez implijet evel arouez an heñvelrevelezh er bed a-bezh.

### Istor ar banniel
Er bloavezhioù 1970 e oa bet implijet bannieloù liesliv dija evel arouez al liesegezh hag an etrebroadelezh, met liammet ouzh al lorc'h gae e oa deuet da vezañ e diwezh ar bloavezhioù 70 er Stadoù-Unanet. 

Implijet e oa bet bet ar banniel treset gant Baker evit ar wech kentañ e Dibunadeg Frankis Gae San Francisco e d'ar25 a viz Mezhven 1978. 

Eizh bandennad liv a oa war ar banniel kentañ-se, stag ouzh pep hini ur ster resis.
* **[[Liv roz|roz]]** - reizh
* **[[ruz]]** - buhez
* **[[Liv orañjez|orañjez]]** - pareañ, yac'haat
* **[[melen]]** - heol
* **[[gwer]]** - natur
* **[[glas-gwer]]** - hud
* **[[glas]]** pe **[[mouk]] - sioulded, peoc'h
* **limestra*' - spered

Goude ma oa bet drouklazhet an heñvelrevad [[Harvey Milk]] d'a7 [[27 Du|27 a viv Du]] [[1978]] e felle d'an dud diskwel o fulor hag al lorc'h e senten en o [[stad-den revel|identelezh revel]] ha stagañ a reas an embregerezh Paramount Flag Company war werzhañ bannieloù kanevedenn graet gant danvez liesliv hep al liv roz.

Kemmet e oa ar banniel e [[1979]] adarre o tennañ kuit al liv glas-gwer evit ma vefe par an niver a bandennoù warnañ.

A-wechoù e vez ouzhpennet livoù resis all, evel an [[du]] evit ober dave d'ar re varv gant ar [[SIDA]].

==Luskad evit ar peoc'h==

Implijet e oa bet ar banniel-mañ evit ar wech kentañ en [[Italia]]. Deuet eo da vezañ implijet er bed a-bezh evel arouez ar peoc'h gant al luskad tud a save a-enep d'ar [[brezel en Irak]] e [[2002]]. Skrivet e vez war ar banniel kanevedenn en [[italianeg]] ar ger *pace* ("peoc'h").

==Implijoù all==
===Familh ar ganavedenn===
Implijet e vez an hevelep banniel gant *familh ar ganavedenn*, anvet a-wechoù ivez *meuriad ar ganavedenn*, ur strollad tud a ya da aloubiñ tachennoù-douar prevez er Stadoù-Unanet.
===Al luskad kenoberezh===

Implijet eo bet alies ur banniel kanevedenn c'hwec'hliv gant al luskad [[kenoberezh]] betek 2001.
===Pobloù an Andez===
E [[Perou]] hag en [[Ekuador|Ecuador]] e vez implijet ur banniel liesliev warnañ seizh bandennad liv evel banniel [[Tawantin Suyu]] (takd an [[Inkaed]]). Disheñvel eo diouzh banniel al lorc'h gae dre ma implij al liv glas sklaer kentoc'h evit al liv glas-gwer pe c'hoazh gant ur vandennad liv [[gwenn]] etre ar bandennoù melen ha gwer hep tamm glas ebet.

Gant an [[Aymaraed]] e vez implijet ur garezenn liesliv ivez anvet *wiphala*. Kemmañ a ra al livoù reis a lec'h da lec'h

<gallery mode="packed" heights="150px">
Banner of the Inca Empire (alternate).svg|Banniel an dTawantinsuyued (2)
Banner of the Qulla Suyu (1979).svg|Banniel an Aymaraed (*wiphala'').


### An drouzed

Implijet e vez ar banniel liesliv pe ur steredenn liesliv gant an Drouzed ivez.

### Oblast Yuzevek Emren

Implijet e veze ivez livoù ar ganevedenn war banniel an Oblast Yuzevek Emren en ez-Unaniezh Soviedel.

## Gwelet ivez
* Banniel an divrevelezh
* Banniel an arallrevelezh
* Banniel an dreuzrevelezh
* Arouezioù LGBT